text: Helge Engelbrecht har begået ulovligheder
  19 september 2011 kl. 07.16
  Musikeren Helge Engelbrecht har begået en stribe ulovligheder i forbindelse med byggeriet af spillestedet Mariehaven i Ansager.
  Hele 12 sager har Varde kommune på musikeren Helge Engelbrecht.
  Blandt andet har han uden tilladelse opført et 37 meter langt broanlæg ved Ansager Å og et scenetag på 360 kvadratmeter. Han havde kun fået tilladelse til 64 kvadratmeter.
  Helge Engelbrecht føler, det hele er spild af tid, men anerkender, han har begået fejl.
  ? Livet er andet end regelrytteri. Det er også pragmatisk. Jeg har ikke gjort noget til gene for nogen, siger Helge Engelbrecht til JydskeVestkysten.
  